Guinness (alaus darykla)

Guinness – alaus darykla Dubline, Airijoje. Įkurta 1759 m. Gamina tamsų airišką alų. Tai yra vienas iš populiariausių ir žinomiausių visame pasaulyje prekės ženklų alaus pramonėje. Šio alaus veikiančių gamyklų yra beveik 50 šalių, o šio prekės ženklo alumi prekiaujama net 120 šalių. Pardavimai 2011 m. pasiekė net 850 mln. litrų. Nepaisant mažėjančio suvartojimo nuo 2001 m., „Guinness“ alus vistiek išlieka perkamiausiu alkoholiniu gėrimu Airijoje. Yra apskaičiuota, kad „Guinness & Co. Brewery“ pagaminto alaus vertė kasmet siekia apie 2 mlrd. eurų.

„Guinness“ alaus sandėlis St. James’s Gate Brewery, Dubilne, yra gausiai turistų lankoma vieta – nuo 2000 m. apskaičiuota, kad šį sandėlį aplanke virš dvidešimt milijonų turistų.

„Guinness“ stautas gaminamas iš vandens, miežių, skrudinto salyklo ekstrakto, apynių ir alaus mielių. Dalis miežių yra skrudinti, kad suteiktų alui būdingą tamsią spalvą ir skonį. Alus pasterizuojamas ir filtruojamas. Iki XX a. 6-ojo deš. pab. alus talpintas medinėse statinėse. 7-ojo deš. pr. „Guinness“ nutraukė alaus, gaminamo konteineriuose platinimą. Jie sukūrė alaus gaminimo sistemą aliuminio statinėse, kurios pakeitė medines. Iki 2016 m. „Guinness“, kaip ir daugelio kitų alaus prekės ženklų, alaus gamyboje buvo naudojami žuvų taukai. 2018 m. vasario mėn. „Diageo“ paskelbė, kad „Guinness“ aluje nebebus naudojami žuvies taukai, juos pakeis kita alternatyva. Tai pakeitus „Guinness“ produkcija tapo priimtina veganams bei vegetarams. Daugelį metų dalis brandinto alaus buvo maišoma su šviežiai pagamintu alumi, tam kad būtų gaunamas aštraus pieno rūgšties skonis. Šis skonis dar iki šiol yra jaučiamas „Guinness“ aluje, bet kompanija atsisako patvirtinti, kad toks gaminimo būdas yra naudojamas ligi šiol. Taip pat pilstant alų tirštos, riebios putos išgaunamos sumaišant alų su azotu ir anglies dioksido mišiniu.

Istorija 

Arthur Guinness pradėjo gaminti alų 1759 m. gruodžio 31 d. St. James‘s Gate alaus darykloje, Dubline. Jis pasirašė nuomos sutartį dėl nenaudojamos alaus daryklos 9000 metų. Kasmetinis nuomos mokestis siekė £45. Po dešimties metų, 1796 m. gegužės 19 d., Arthur Guinness pirmą kartą eksportavo savo alų: jis išsiuntė šešias su puse statinių į Didžiąją Britaniją.

Arthur Guinness 1778 m. pradėjo pardavinėti tamsų alaus porterį. Pirmieji „Guinness“ alūs 1840 m. buvo pradėti vadinti porteriais, jie buvo viengubi ir dvigubi stautai. Per visą šios gamyklos istoriją „Guinness“ gamino tik tris vienos rūšies alaus variacijas: porteris arba viengubas stautas, dvigubas arba ekstra ir užsienio stautas eksportui. Žodis „stautas“ pradžioje reiškė alaus stiprumą, tačiau vėliau įgijo kitą, alaus spalvą bei tirštumą atspindinčią prasmę. Tuo tarpu žodis „porteris“ atspindėjo alaus paprastumą.

Nepaisant to, kad „Guinness“ jau buvo vienas geriausių Anglijos ir Airijos aludarių, jis vistiek sugebėjo žaibiškai pakilti pardavimuose: nuo 350 000 tūkstančių parduotų alaus statinių 1876 m. iki 779 000 tūkstančių 1876 m. 1886 m. spalį „Guinness“ tapo akcine bendrove, o kasmetinis parduodamo alaus kiekis išaugo iki 1 138 000 statinių. Svarbu paminėti, kad alaus darykla atsisakė reklamuoti bei siūlyti savo alų su nuolaida. Nors A. Guinnessui nepriklausė jokia užeiga ar baras, kompanija buvo įvertinta 6 milijonais svarų sterlingų.

„Guinness“ alaus daryklos pradėjo skirti daugiau dėmesio kokybės kontrolės tobulinimui. 1899 m. darykla pasamdė statistiką William Sealy Gosset, kuris pelnė ilgalaikę šlovę už sukurtus inovatyvius metodus, dėl to jis įgavo slapyvardį „Studentas“. Iki 1900 m. alaus darykla suteikė tais laikais neprilygstamas gerovės programas savo darbuotojams. Iki 1907 m. gerovės programos išlaidos kasmet siekė 40 000 svarų sterlingų, o tai prilygo vienai penktajai viso darbo užmokesčių sąskaitos. Įvairių patobulinimų idėjas pasiūlė ir prižiūrėjo seras John Lumsden. Iki 1914 m. „Guinnes“ kasmet gamindavo apie 2 652 000 alaus statinių, o tai buvo dvigubai daugiau nei jų artimiausių konkurentų „Bass“. Taip pat 1930 m. „Guinness“ tapo septintąja pagal dydį kompanija visame pasaulyje.

Iki 1939 m. „Guinness“ aludaris buvo priverstas atsistatydinti, jei užsigeisdavo susituokti su katalike. Thomas Molloy savo straipsnyje laikraštyje „Irish Independent“ yra parašęs: „Guinness neturėjo jokių priežasčių nepardavinėti gėrimų katalikams, tačiau kompanija stengėsi visais įmanomais būdais vengti katalikų įdarbinimo iki pat 1960 m.“

1986 m. „Guinness“ įsigijo distiliuotojų įmonę. Tai sukėlė skandalą ir baudžiamojo teismo procesą dėl dirbtinės „Guinness“ akcijų kainų infliacijos, sukeltos dėka kompanijos perėmimo pasiūlymo, kurį pateikė tuo metu buvęs pirmininkas Ernest Saunders. Vėlesnis 5,2 milijono svarų sterlingų mokestis, sumokėtas amerikiečių advokatui ir „Guinness“ direktoriui Tomui Wardui, dalyvaujant byloje „Guinness plc v Saunders“ Lordų rūmų buvo paskelbtas negaliojančiu.

Kompanija 1997 m. susijungė su „Grand Metropolian“ ir įkūrė bendrąją įmonę „Diageo“. Būdama „Diageo“ dalimi, kompanija „Guinness“ išsaugojo visas teises į produktą bei visus susijusius „Guinness“ prekių ženklus dėl kilusių nesusitarimų ir susijungimo kontroversijos.

„Guinness“ alaus darykla Park Royal, Londone, užsidarė 2005 m. Visas „Guinness“ produkcijos gaminimas persikėlė į St. James‘s Gate Brewery, Dubline.

2015 m. lapkritį buvo paskelbta, kad „Guinness“ planuoja patobulinti savo alų naudojant naujas filtravimo sistemas bei procesą, dėl kurio šis produktas 2016 m. pabaigoje būtų tinkamas vartoti veganams ir vegetarams. Naujas filtravimo procesas Guinness alaus darykloje atsisako žuvų klijų, gaunamo iš žuvų puslių, naudojimo mielių dalelių filtravimui. Tai įsigaliojo 2017 m., bendrovės DUK tinklalapiui, paskelbus: “Mūsų naujame filtravimo procese buvo panaikintas žuvų klijų naudojimas, tad ir veganai dabar gali džiaugtis „Guinness“ pinta. Visas „Guinness“ pilstomas alus, esantis statinėse yra užvirinamas nenaudojant žuvų klijų. Pilnai naudojamos butelių ir skardinių talpos bus nuo 2017 m. pabaigos, tad iki tol, mūsų patarimas veganams yra kol kas vartoti alų tik iš statinių.“

Šiandieną 

Didžiausias iki šiol įvykęs pokytis yra, kad 1959 m. A. Ginnessas pradėjo naudoti azotą, kuris pakeitė pagrindinę iki tol buvusią tekstūrą ir skonį, nes azoto burbuliukai yra daug mažesni už CO2 ir suteikia „kremingesnį“ ir „švelnesnį“ skonį. Šis žingsnis buvo žengtas po to, kai Michaelas Ashas atrado mechanizmą, kurio pagalba tai padaryti pagaliau buvo įmanoma.

Azotas yra mažiau tirpus nei anglies dioksidas, todėl alus gali būti veikiamas aukšto slėgio, nepadarant jo gazuotu. Didelis ištirpusių dujų slėgis reikalingas tam, kad galėtų susidaryti labai maži burbuliukai.

Šiuolaikinis „Guinness“ pilstomas alus yra silpnesnis nei buvo XIX amžiuje, kai jo pradinis sunkis buvo didesnis nei 1,07. „Extra Stout“ ir „Special Export Stout“, kurie abu yra atitinkamai 7,5 % ir 9 %, tikriausiai yra arčiausiai originalo.

Nors „Guinness“ gali atrodyti ir juodas, tačiau oficialiai jis yra labai tamsaus rubino atspalvio.

Naujausias alkoholio kiekio pokytis nuo „Import Stout“ iki „Extra Stout“ įvyko dėl pasiskirstymo pasikeitimo Šiaurės Amerikos rinkoje. Vartotojų skundai turėjo įtakos platinimui ir butelių pakeitimams.

Įtaka sveikatai 
Tyrimai rodo, kad „Ginesas“ gali būti naudingas širdžiai. Tyrėjai nustatė, kad „antioksidantų junginiai“ „Guinnesso“ aluje, panašūs į junginius esančius tam tikruose vaisiuose ir daržovėse, kurie yra atsakingi už naudą sveikatai, nes sulėtina kenksmingo cholesterolio sankaupas ant arterijų sienelių.“

1920 m. „Guiness“ vykdė reklamos kampaniją, kurią paskatino rinkos tyrimai – žmonės įmonei sakė, kad jaučiasi gerai po išgertos 1 alaus pintos. Dorothy L. Sayers net gi sukūrė šūkį – „Ginesas tau yra naudingas“!

Airijoje dabar uždrausta bet kokių alkoholinių gėrimų reklama, susijusi su geresnėmis fizinėmis savybėmis ar pagerintomis asmeninėmis savybėmis. „Diageo“, įmonė, kuri dabar gamina „Guinness“, sako: „Mes niekada neteikiame jokių medicininių teiginių apie savo gėrimus.“

Prekyba 
„Guinness“ alaus daryklos sandėlis Dubline esantis prie Šv. Džeimso vartų yra populiariausia turistų atrakcija Airijoje (2017 m. sulaukė daugiau nei 1 700 000 lankytojų), kur į savarankiško gido programą yra įtraukiama informacija apie sudedamąsias alaus dalis, naudojamas norint pagaminti stautą, ir net gi aprašymas, kaip tai padaryti.

Lankytojai gali pajausti kiekvieno „Guinness“ alaus sudedamojo ingrediento kvapą degustacijos kambariuose, kurie yra su unikaliu apšvietimu ir visa tai padeda tik dar geriau atsiskleisti „Ginnesso“ prekės ženklui.

Šaltiniai 

Alaus daryklos
Airijos bendrovės
Dublinas